8. ΒΑΣΙΛΙΚΟΝ ΔΙΑΤΑΓΜΑ της 22 Μαΐου/12 Ιουν. 1946 Περί συνθέσεως Συμβουλίων Υπουργείου Γεωργίας. Άρθρ.4.-1.Το Διοικητικόν Συμβούλιον εκάστου Ταμείου Γεωργίας, Κτηνοτροφίας και Δασών, εδρεύοντος εν τη έδρα του Νομού, συγκροτείται: α)Εκ του οικείου Νομάρχου, ως Προέδρου, με αναπληρωτήν τον Διευθυντήν της Νομαρχίας. Ες περίπτωσιν μη συμμετοχής του Νομάρχου, προεδρεύει ο ανώτερος κατά βαθμόν εκ των μελών δημοσίων υπαλλήλων και επί ομοιοβάθμων ο αρχαιότερος. β)Εκ του Διευθυντού της Διευθύνσεως Γεωργίας, με αναπληρωτήν τον νόμιμον αναπληρωτήν του. γ)Εκ του Διευθυντού της Περιφερειακής Διευθύνσεως Δασών, εφ’ όσον εδρεύει τοιαύτη εις την έδραν του Ταμείου, άλλως εκ του δασάρχου της έδρας αυτού, με αναπληρωτάς τους νομίμους αυτών αναπληρωτάς. Μη υπάρχοντος Δασάρχου ορίζεται ως τρίτον μέλος Γεωπόνος της οικείας Διευθύνσεως Γεωργίας, δι’ αποφάσεως του Νομάρχου. 2)Των συμβουλίων μετέχουν άνευ ψήφου ως Εισηγηταί οι Προϊστάμενοι των Υπηρεσιών ή οι νόμιμοι αυτών αναπληρωταί επί συζητουμένων θεμάτων της αρμοδιότητός των. 3)Αι αρμοδιότητες των ως άνω συμβουλίων παραμένουσιν αι υπό των κειμένων διατάξεων προβλεπόμεναι. Σελ. 210(α) Τεύχος 550 – Σελ. 24 Η σύνθεσις των Δ.Σ. των παρά τη έδρα εκάστης περιφερειακής Δ/νσεως Γεωργίας λειτουργούντων Ταμείων Γεωργίας, Κτηνοτροφίας και Δασμών ετροποποιήθη η άνω δια της υπ’ αριθ. 102657/6667 της 13/21 Ιουν. 1967 αποφ. Υπ. Συντονισμού και Γεωργίας (ΦΕΚ Β΄ 410). Το Διοικητικόν Συμβούλιον των εκτός της έδρας του Νομού εδρευόντων Ταμείων Γεωργίας, Κτηνοτροφίας και Δασών συγκροτείται: α)Εκ του Επάρχου ως Προέδρου. β)Εκ του προϊσταμένου της Διευθύνσεως Γεωργίας ή του νομίμου αναπληρωτού του. γ)Εκ του Προϊσταμένου του Κτηνιατρικού Τμήματος της Διευθύνσεως Γεωργίας ή του νομίμου αναπληρωτού του. δ)Εκ του Προϊσταμένου του Τμήματος Γεωργίας, Κτηνοτροφίας και Δασών της Διευθύνσεως Γεωργίας ή του νομίμου αναπληρωτού του. ε)Εκ του Προϊσταμένου της Δασικής Υπηρεσίας της έδρας του Ταμείου. ς)Εκ του Διευθυντού του εν τη έδρα του Ταμείου λειτουργούντος υποκαταστήματος της ΑΤΕ, εφ’ όσον υπάρχει τοιοούτον ή του νομίμου αναπληρωτού του. 2.Προκειμένου περί κατασκευής και συντηρήσεως δασικών οδών και μεταφορικών δασικών εγκαταστάσεων κλπ. του Α.Ν. 1700/1939 του Συμβουλίου μετέχει και ο αρμόδιος Νομομηχανικός ή ο υπό τούτου οριζόμενος αναπληρωτής του. 3.Το Συμβούλιον ευρίσκεται εν απαρτία, εφ’ όσον οι παρόντες είναι πλείονες των απόντων, κωλυομένων και ελλειπόντων, αι δε αποφάσεις του λαμβάνονται κατά πλειοψηφίαν, εν ισοψηφία νικώσης της ψήφου του Προέδρου. 4.Τον Πρόεδρον απόντα ή κωλυόμενον αναπληροί ο ανώτερος κατά βαθμόν δημόσιος υπάλληλος, μεταξύ δε ομοιοβάθμων ο αρχαιότερος. 5.Χρέη Γραμματέως εκτελεί εις των υπαλλήλων του Ταμείου Γεωργίας, Κτηνοτροφίας και Δασών οριζόμενος υπό του Διευθυντού της οικείας Διευθύνσεως Γεωργίας, εν ελλείψει δε τοιούτου, έτερος Διοικητικός υπάλληλος της Διευθύνσεως κατά τον αυτόν τρόπον οριζόμενος. Εις τον αυτόν επί της Γεωργίας Υπουργόν ανατίθεμεν την δημοσίευσιν και εκτέλεσιν του παρόντος. 16.Β.β.7-8 Γεωργικά Ταμεία 